เรียนถามคุณค่ะ หนูมีอาการตกขาว สีเหลืองๆเขียวๆ ปละมีกลิ่นเหม็นค่ะ เป็นหลังจากประจำเดือนหมดค่ะ ไม่ทราบว่าเป็นอะไรคะ เกิดจากอะไร แล้วควรรักษาอย่างไรคะ หนูไม่ได้มีเพศสัมพันธ์ก่อนหน้านั้นมาประมาณเดือนกว่าค่ะๆ ขอบค่ะ
สวัสดีค่ะ หากไม่ได้มีเพศสัมพันธ์มาเดือนกว่าแล้ว อาการตกขาวที่เกิดขึ้น จึงไม่น่าจะเกิดจากการติดเชื้อทางเพศสัมพันธ์ต่างๆ เช่น ปรสิต หนองในแท้ หนองในเทียม เป็นต้น โดยหากตกขาวมีหลิ่นเหม็น และไม่คัน อาจเกิดจาก- มีการอักเสบของช่องคลอดจากเชื้อแบคทีเรีย (bacterial vaginosis) ซึ่งอาการคือมีตกขาวปริมาณมากกว่าปกติ มีกลิ่นเหม็น คล้ายกลิ่นคาวปลา โดยที่ไม่มีอาการคันหรือแสบช่องคลอด ไม่มีปวดท้องน้อย- การอักเสบติดเชื้อในมดลูก ซึ่งอาจเกิดจามหลังการติดเชื้อทางเพศสัมพันธ์ หรือเกิดจากหรือเชื้ออื่นๆ ที่อยู่ในช่องคลอดเองก็ได้ ซึ่งลักษณะของตกขาวมักมีสีเขียวเหลืองคล้ายหนอง หรืออาจมีเลือดปนได้ มีกลิ่นเหม็น และมักมีอาการอื่นๆ ร่วม เช่น เจ็บขณะมีเพศสัมพันธ์ ปัสสาวะแสบขัด เจ็บขณะปัสสาวะ ปวดท้องน้อย หรืออาจมีไข้ อ่อนเพลียได้- มะเร็งปากมดลูก มะเร็งเยื่อบุโพรงมดลูก อาจมีตกขาวคล้ายหนอง มีกลิ่นเหม็น หรือเป็นตกขาวที่มีเลือดปน รวมถึงมีเลือดออกหลังมีเพศสัมพันธ์ เลือดออกกะปริดกะปรอย ปวดท้องน้อยหากอาการตกขาวดังกล่าวยังคงเป็นอยู่ต่อเนื่อง แนะนำให้ไปพบสูติ-นรีแพทย์เพื่อตรวจรักษาค่ะ